Human Torch

Human Torch, euskaraz Giza Zuzia, jaiotze izenaz Jonathan "Johnny" Storm, Marvel Comics komiki argitaletxearen superheroi bat da eta Lau Izugarriak superheroi taldeko kideetako bat. Stan Lee eta Jack Kirbyk sortu zuten. Carl Burgos komikigilearen 1939ko izen berdineko androidean oinarritua, eta lehenbiziko aldiz Fantastic Four komiki liburuaren 1. zenbakian agertu zen (1961eko azaroa). Invisible Womanen anaia, Mister Fantasticen koinata eta Thing superheroiaren lagunmina.

Bere ahalmenak onakoak dira: Pirokinesia; bere gorputza suz estali, sua jaurti eta tenperatura izugarri handiak jasan ditzake; hegan egitea.

Zinema 
Zineman Chris Evans eta Michael B. Jordan aktoreek antzeztu dute.
 Fantastic Four (2005)
 Fantastic Four: Rise of the Silver Surfer (2007)
 Fantastic Four (2015)

Lau Izugarrietako pertsonaiak
Marvel superheroiak
Avengers pertsonaiak
Suarekin edo berotzearekin lotutako gaitasunak dituzten fikziozko pertsonaiak